b'\n_START_ARTICLE_\nSiderit\n_START_SECTION_\nLastnosti\n_START_PARAGRAPH_\nKristalizira v heksagonalnem kristalnem sistemu. Kristali so romboedri\xc4\x8dni z zna\xc4\x8dilno sedlasto ukrivljenimi in razbrazdanimi ploskvami. Lahko je tudi masiven. Barva je lahko rumena do temno rjava ali \xc4\x8drna. \xc4\x8crna barva je posledica prisotnosti mangana, zato se ta razli\xc4\x8dek imenuje tudi manganosiderit._NEWLINE_Siderit ima trdoto 3,5 \xe2\x80\x93 4, specifi\xc4\x8dno te\xc5\xbeo 3,8, belo barvo \xc4\x8drte in steklast do bisern sijaj.\n_START_SECTION_\nNahajali\xc5\xa1\xc4\x8da\n_START_PARAGRAPH_\nNajpogostej\xc5\xa1a nahajali\xc5\xa1\xc4\x8da siderita so hidroretmalne \xc5\xbeile. Pogosto spremlja barit, fluorit, galenit in druge minerale. Pojavlja se tudi v skrilavcih in pe\xc5\xa1\xc4\x8denjakih, v katerih v\xc4\x8dasih tvori konkrecije. V sedimentnih kamninah pogosto nastaja v plitvih kotanjah, njegova sestava pa je odvisna od sestave okoli\xc5\xa1kih sedimentov.'